hotchpotch/miracl-hf-unified huggingface dataset:
เดอะเวิลด์ (กลุ่มเกาะ)
เดอะเวิลด์ หรือ เกาะเดอะเวิลด์ เป็นกลุ่มเกาะที่มนุษย์สร้างขึ้นของหมู่เกาะเล็ก ๆ น้อย ๆ ที่สร้างขึ้นในรูปทรงแผนที่โลกอย่างหยาบ ๆ ซึ่งตั้งอยู่ในน่านน้ำของอ่าวเปอร์เซีย โดยอยู่นอกชายฝั่งของดูไบ สหรัฐอาหรับเอมิเรตส์ กลุ่มเกาะเดอะเวิลด์มีองค์ประกอบส่วนใหญ่เป็นทรายขุดจากบริเวณชายฝั่งน้ำตื้นของดูไบ และเป็นส่วนหนึ่งของการพัฒนาเกาะเทียมหลายแห่งในดูไบ ผู้พัฒนาเดอะเวิลด์คือนาคีลพร็อพเพอร์ตี และโครงการนี้มาจากความคิดสร้างสรรค์โดยเชคมุฮัมมัด บิน รอชิด อัลมักตูม ซึ่งเป็นผู้ปกครองแห่งนครดูไบ
การก่อสร้างของเกาะ 300 เกาะเริ่มขึ้นในปี ค.ศ. 2003 และหยุดลงเฉพาะช่วงวิกฤตการณ์การเงิน ค.ศ. 2008 เท่านั้น แม้ว่าร้อยละ 60 ของหมู่เกาะจะได้รับการขายไปยังผู้รับเหมาเอกชนให้กลับมาในปี ค.ศ. 2008 การพัฒนาของหมู่เกาะเหล่านี้ล้มเหลวในช่วงเริ่มต้น ณ ช่วงปลายปี ค.ศ. 2013 มีเพียงสองเกาะเท่านั้นที่ได้รับการพัฒนา ส่วนในเดือนมกราคม ค.ศ. 2014 ทางไคลน์ดีนสต์กรุ๊ปได้เปิดตัวโครงการ "หัวใจแห่งยุโรป"; โดยในเดือนกุมภาพันธ์ ค.ศ. 2014 เจเคพร็อพเพอร์ตี ซึ่งเป็นหนึ่งในแบรนด์ของไคลน์ดีนสต์กรุ๊ป ได้ประกาศในจดหมายข่าวรายเดือนของพวกเขาถึงโครงการว่าอยู่ในลักษณะที่"กำลังดี" การสร้างชุดแรกของหมู่เกาะเหล่านี้จะเป็นทวีปยุโรป, สวีเดน และเยอรมนี กับการพัฒนาที่ได้รับการนำโดยกลุ่มไคลน์ดีนสต์กรุ๊ป ซึ่งเป็นผู้พัฒนาสำหรับโครงการหัวใจแห่งยุโรป
เท็กแบ็คเดอะไนท์ (เพลง)
"เท็กแบ็คเดอะไนท์" () เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดในวันที่ 12 กรกฎาคม ค.ศ. 2013
กีฬาฟุตบอลในโอลิมปิกฤดูร้อน 2016
กีฬาฟุตบอลในโอลิมปิกฤดูร้อน 2016 มีการแข่งขันช่วงระหว่างวันที่ 3 สิงหาคม ถึง 20 สิงหาคม พ.ศ. 2555 โดยมี 2 เหรียญทองสำหรับกีฬาชนิดนี้ ซึ่งมอบให้แก่ผู้ชนะเลิศในการแข่งขัน 2 ประเภท ได้แก่ ฟุตบอลชาย และ ฟุตบอลหญิง
การแข่งขันหลักจะจัดที่รีโอเดจาเนโร แต่การแข่งขันจะจัดที่เซาเปาลู, เบโลโอรีซอนชี, บราซีเลีย, ซัลวาดอร์, มาเนาส์ ด้วย โดยทั้ง 6 เมืองเคยจัดการแข่งขันฟุตบอลโลก 2014 โดยสนามกีฬาโอลิมปิกโฌเอา อาเวลังฌี เป็นสนามเดียวที่ไม่ได้จัดการแข่งขันฟุตบอลโลก
คณะกรรมการโอลิมปิกแห่งชาติร่วมกับฟีฟ่า ในการส่งทีมเข้าร่วมการแข่งขัน โดยฟุตบอลชายจะเป็นชุดเยาวชนอายุไม่เกิน 23 ปี (ผู้เล่นต้องเกิดตั้งแต่ 1 มกราคม พ.ศ. 2536 เป็นต้นไป) โดยอนุญาตให้มีผู้เล่นที่อายุเกิน 23 ปีได้ไม่เกิน 3 คน ส่วนทีมฟุตบอลหญิงนั้นไม่จำกัดอายุ
การแข่งขันในครั้งนี้ได้มีการเปิดเผยว่าจะใช้ลูกฟุตบอลประมาณ 430 ลูก
ตารางการแข่งขันได้มีการประกาศอย่างเป็นทางการเมื่อวันที่ 10 พฤศจิกายน พ.ศ. 2558
รีโอเดจาเนโร จะจัดการแข่งขันในรอบแรกที่สนามกีฬาโอลิมปิกโฌเอา อาเวลังฌี ส่วนนัดชิงชนะเลิศของฟุตบอลชายและหญิงจะแข่งขันที่สนามกีฬามารากานัง ในวันที่ 19 และ 20 สิงหาคม ตามลำดับ นอกจากรีโอเดจาเนโรแล้วยังมีเมืองที่จัดแข่งขันคือ เซาเปาลู, เบโลโอรีซอนชี, บราซีเลีย, ซัลวาดอร์, มาเนาส์ ซึ่งเมืองข้างต้นนั้นเคยจัดการแข่งขันฟุตบอลโลก 2014 ส่วนสนามแข่งขันนัดชิงชนะเลิศนั้นได้รับการประกาศจากฟีฟ่า เมื่อวันที่ 16 มีนาคม พ.ศ. 2558
ทีมชายมีทีมเข้าแข่งขันทั้งหมด 16 ทีม โดยแบ่งเป็นบราซิล ซึ่งเป็นเจ้าภาพ และอีก 15 ทีม จาก 6 สมาพันธ์ฟุตบอล
ทีมชายมีทีมเข้าแข่งขันทั้งหมด 12 ทีม โดยแบ่งเป็นบราซิล ซึ่งเป็นเจ้าภาพ และอีก 11 ทีม จาก 6 สมาพันธ์ฟุตบอล
การแข่งขันประกอบด้วยรอบแบ่งกลุ่ม และ รอบแพ้คัดออก
ทีมจะถูกแบ่งใน 4 กลุ่ม กลุ่มละ 4 ประเทศ โดยจะแข่งขันแบบพบกันหมด ซึ่งจะได้รับ 3 คะแนนหากชนะ, 1 คะแนนหากเสมอ 2 ทีมที่ได้คะแนนมากที่สุดของกลุ่มจะเข้าสู่รอบ 8 ทีม
ทีมจะถูกแบ่งใน 3 กลุ่ม กลุ่มละ 4 ประเทศ โดยจะแข่งขันแบบพบกันหมด รวมทั้งหมด 3 นัด ซึ่งจะได้รับ 3 คะแนนหากชนะ, 1 คะแนนหากเสมอ 2 ทีมที่ได้คะแนนมากที่สุดของกลุ่มจะเข้าสู่รอบ 8 ทีม
ก้องพลากุลวงศ์ ก่อเกียรติยิม
ก้องพลากุลวงศ์ ก่อเกียรติยิม หรือ ก้องธารา เคเคพี (ชื่อในสารบบของเว็บไซต์บ็อคซ์เรค) มีชื่อจริงว่า นายอัธนนท์ กุลวงศ์ เป็นชาวอำเภอธัญบุรี จังหวัดปทุมธานี เป็นนักมวยสากลอาชีพชาวไทยเชื้อสายลาว (บิดาเป็นชาวลาว ส่วนมารดาเป็นชาวไทย)
ก้องพลากุลวงศ์ชกมวยไทยมาอย่างโชกโชนนับร้อยกว่าครั้ง หันมาชกมวยสากลครั้งแรกเมื่อวันที่ 25 พฤษภาคม พ.ศ. 2557 โดยไปชกที่ประเทศญี่ปุ่น และสามารถเอาชนะน็อค ชินโงะ คะวะมุระ นักมวยชาวญี่ปุ่นได้ในยกที่ 3 จากการชก กำหนด 8 ยก ต่อจากนั้นก็ทำสถิติชกชนะรวดต่อเนืองสองครั้งจนได้ชิงแชมป์เข็มขัดเงินของสภามวยแห่งเอเชียที่ว่างลงในรุ่นซูเปอร์แบนตั้มเวท โดยเอาชนะ คิน ฟง ลุง นักมวยชาวมาเก๊าไว้ได้ที่แขวงสุวรรณเขต ประเทศลาว
ทางหลวงเอเชียสาย 63
ทางหลวงเอเชียสาย 63 (AH63) เป็นถนนในโครงข่ายทางหลวงสายเอเชีย ระยะทาง 2,500 กิโลเมตร จากเมืองซามารา ประเทศรัสเซีย ถึงเมือง G‘uzor ประเทศอุซเบกิสถาน เชื่อมต่อระหว่างทางหลวงเอเชียสาย 6 กับทางหลวงเอเชียสาย 62 เข้าด้วยกัน
กฤษณภูมิ พิบูลสงคราม
กฤษณภูมิ พิบูลสงคราม (15 สิงหาคม พ.ศ. 2539) ชื่อเล่น เจเจ เป็นนักแสดงชาวไทย มีผลงานจากภาพยนตร์เรื่อง "เกรียน ฟิคชั่น" และ"ไดอารีตุ๊ดซีส์ เดอะซีรีส์"
กฤษณภูมิ พิบูลสงคราม เกิดเมื่อวันที่ 15 สิงหาคม พ.ศ. 2539 เกิดที่จังหวัดเชียงใหม่ เป็นบุตรของพิบูลพร พิบูลสงคราม กับจามิกา (สกุลเดิม: จึงอยู่สุข) มีน้องชายชื่อมหิดล พิบูลสงคราม (ชื่อเล่น พีเจ) โดยชื่อเล่นของเขานำมาจากชื่อเล่นของบิดามารดารวมกัน และเป็นเหลนของจอมพล แปลก พิบูลสงคราม อดีตนายกรัฐมนตรี
กฤษณภูมิสำเร็จการศึกษาระดับมัธยมศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ เข้าศึกษาระดับอุดมศึกษาคณะนิเทศศาสตร์ เอกภาพยนตร์ มหาวิทยาลัยรังสิต ด้วยเขาหวังใจว่าจะเรียนต่อด้านภาพยนตร์มาตั้งแต่เรียนมัธยม แต่มิสะดวกต่อการเดินทางและมีงานในวงการบันเทิงเขาจึงดร็อปเรียนและเข้าศึกษาต่อจากโครงการรับตรงของ สาขาภาพยนตร์และสือดิจิดอล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ ประสานมิตร
กฤษณภูมิเข้าสู่วงการจากการเดินแบบในงานฉลองครอบรอบ 20 ปีของห้างสรรพสินค้าเซ็นทรัลเชียงใหม่ขณะยังเรียนชั้นมัธยมศึกษาปีที่ 4 ซึ่งชูเกียรติ ศักดิ์วีระกุลได้พบแล้วชี้ชวนไปคัดเลือกนักแสดงภาพยนตร์เรื่อง "เกรียน ฟิคชั่น" และถูกรับเลือกให้รับบทเป็น "โอ๊ต" ซึ่งมีเหมาะสมด้วยมีวัยใกล้เคียงกับเขาในขณะนั้น ก่อนหน้านี้กฤษณภูมิเคยคัดเลือกนักแสดงภาพยนตร์เรื่อง "Home ความรัก ความสุข ความทรงจำ" แต่ไม่ได้รับเลือก จากนั้นได้เซ็นสัญญากับนาดาวบางกอกเป็นเวลา 5 ปี ได้แสดงเรื่องแรกคือ "ไดอารีตุ๊ดซีส์ เดอะซีรีส์"
กฤษณภูมิกล่าวว่า "เป็นคนสนุกสนานครับ รั่ว ๆ เกรียน ๆ เหมือนในหนัง [เกรียน ฟิคชั่น] เลย" และยังกล่าวว่าเขารักเพื่อนและเข้ากับคนอื่นง่าย และว่าเป็นคนขี้อายแต่หากสนิทด้วยแล้วก็จะแสดงออกอย่างไม่เคอะเขิน นอกจากนี้เขายังเป็นคนที่กลัวผี
เขาคบหากับกัญญาวีร์ สองเมืองซึ่งเป็นนักแสดงวัยรุ่นเช่นกัน
ทางหลวงเอเชียสาย 64
ทางหลวงเอเชียสาย 64 (AH64) เป็นถนนในโครงข่ายทางหลวงสายเอเชีย ระยะทาง 1,666 กิโลเมตร (1,041 ไมล์) จากเมือง Petropavl ประเทศคาซัคสถาน ถึงเมือง Barnaul ประเทศคาซัคสถาน เชื่อมต่อระหว่างทางหลวงเอเชียสาย 6 และทางหลวงเอเชียสาย 62 กับทางหลวงเอเชียสาย 4 เข้าด้วยกัน
ทางหลวงเอเชียสาย 65
ทางหลวงเอเชียสาย 65 (AH65) เป็นถนนในโครงข่ายทางหลวงสายเอเชีย ระยะทาง 1,250 กิโลเมตร (781 ไมล์) จากเมือง Kashgar เขตปกครองตนเองซินเจียงอุยกูร์ ประเทศจีน ถึงเมือง Termez ประเทศอุซเบกิสถาน
ทางหลวงเอเชียสาย 66
ทางหลวงเอเชียสาย 66 (AH66) เป็นถนนในโครงข่ายทางหลวงสายเอเชีย ระยะทาง 995 กิโลเมตร (622 ไมล์) จากพรมแดนในเขตปกครองตนเองซินเจียงอุยกูร์ ประเทศจีน ถึงเมืองดูชานเบ ประเทศทาจิกิสถาน เชื่อมต่อระหว่างทางหลวงเอเชียสาย 4 (ทางหลวงแผ่นดินจีนหมายเลข 314) กับเมืองดูชานเบเข้าด้วยกัน
กุสตาวู เฌียเนตชี
กุสตาวู กาบรัล นาร์ซีซู เฌียเนตชี (; 21 พฤษภาคม ค.ศ. 1979 —) เป็นนายแบบและผู้เข้าแข่งขันประกวดจากประเทศบราซิล เขาเป็นผู้ชนะมิสเตอร์เวิลด์ 2003 จัดขึ้นในลอนดอน ประเทศอังกฤษ เมื่อวันที่ 9 สิงหาคม ค.ศ. 2003
พญาหลวงติ๋นมหาวงศ์
พญาหลวงติ๋นมหาวงศ์ (? – พ.ศ. 2294) เป็นเจ้าผู้ครองนครน่านพระองค์ที่ 51 เป็นปฐมเจ้าผู้ครองนครในราชวงศ์หลวงติ๋นมหาวงศ์ และเป็นบรรพบุรุษราชสกุล ณ น่าน
พญาหลวงติ๋นมหาวงศ์เมาจากเชียงใหม่ ต่อมาพระเจ้ากรุงอังวะโปรดให้พระนาซ้ายให้รวบรวมผู้คนและสร้างเมืองน่านขึ้นมาใหม่และมอบให้พระนาซ้ายดูแล เมื่อพระยาซ้ายดูแลเมืองน่านร่วม 11 ปีได้รับการโปรดให้เป็นพระนาขวาแต่ตัวไม่มีเชื้อเจ้ามาก่อนจึงไม่กล้าขึ้นครองเมือง จึงได้กราบทูลพระเจ้ากรุงอังวะ ขอให้พญาหลวงติ๋นที่อยู่เมืองเชียงใหม่มาครองเมืองน่าน พญาหลวงติ๋นครองเมืองน่านระหว่าง พ.ศ. 2269–2294 ก็ถึงแก่พิราลัย เจ้าอริยวงศ์ (หวั่นท๊อก) พระโอรสจึงได้ปกครองเมืองน่านต่อมา
ประชาธิปไตยเชิงเนื้อหา
ประชาธิปไตยเชิงเนื้อหา (Substantive Democracy) เป็นรูปแบบหนึ่งของประชาธิปไตยที่เน้นเรื่องของผลลัพธ์ (outcome) ของกระบวนการและกลไกต่างๆ ในระบอบประชาธิปไตย โดยเกณฑ์หรือมาตรวัดความเป็นประชาธิปไตยเชิงเนื้อหามักประกอบด้วย
งานของ คาลดอร์ และ เวจโวดา (Kaldor and Vejvoda, 1999: 3) กล่าวว่าประชาธิปไตยเชิงเนื้อหาเป็นกระบวนการที่เกิดขึ้นอย่างต่อเนื่องที่ทำให้ประชาชนมีโอกาสในการเข้าถึงความสัมพันธ์เชิงอำนาจทั้งในด้านการมีส่วนร่วมและการตัดสินใจ และนักทฤษฏีประชาธิปไตยอย่าง เฮลด์ (Held, 1987) เห็นว่าประชาธิปไตยเชิงเนื้อหามีจุดเน้นอยู่ที่การมีส่วนร่วมทางการเมืองในชีวิตประจำวันของประชาชนและกิจกรรมที่เกิดขึ้นในพื้นที่ประชาสังคม
คำว่าประชาธิปไตยเชิงเนื้อหาจึงมีความหมายที่แตกต่าง ซึ่งเมื่อเปรียบเทียบแล้วจะมีลักษณะที่ตรงกันข้ามกับคำว่าประชาธิปไตยเชิงกระบวนการ (procedural democracy) โดยประชาธิปไตยเชิงกระบวนการจะเน้นที่ระเบียบ กฎเกณฑ์ และรูปแบบที่สัมผัสได้ของประชาธิปไตย เช่น มีการเลือกตั้ง การลงประชามติ รัฐสภา การปกครองท้องถิ่น เป็นต้น แต่สำหรับประชาธิปไตยเชิงเนื้อหาจะลึกไปกว่านั้น โดยสนใจว่าการเลือกตั้งสามารถทำให้ได้มาซึ่งผู้แทนของประชาชนที่แท้จริงหรือไม่ การปกครองท้องถิ่นประชาชนสามารถเข้าถึงการตัดสินใจหรือไม่ ในกระบวนการร่างกฎหมายประชาชนสามารถเข้าไปมีส่วนร่วมทางการเมืองได้มากน้อยเพียงใด ด้วยเหตุนี้ ประชาธิปไตยเชิงเนื้อหาจึงมีแง่มุมของ “คุณค่า” ที่ซ้อนอยู่ภายใต้กฎระเบียบและกลไกการทำงานต่างๆ ในระบอบประชาธิปไตย ในทางปฏิบัติคำว่าประชาธิปไตยเชิงเนื้อหาจึงใช้สำหรับการวิพากษ์วิจารณ์ประเทศที่มีประชาธิปไตยเพียงรูปแบบ เช่น จีน รัสเซีย หรือประเทศโลกที่สามทั้งหลาย ที่มีการเลือกตั้งและมีสภานิติบัญญัติ แต่ประชาชนไม่ได้มีอำนาจในการใช้สิทธิและเสรีภาพอย่างแท้จริง
สำหรับประเทศไทย ความเข้าใจในเรื่องประชาธิปไตยเชิงเนื้อหาโดยทั่วไปก็ไม่ต่างไปจากการใช้ในสากลนัก กล่าวคือ เป็นรูปแบบประชาธิปไตยที่ไม่เพียงให้พลเมืองมีสิทธิในการเลือกตั้ง สามารถตรวจสอบรัฐบาลที่ตนเลือกตั้งเข้าไปบริหารประเทศ และสามารถได้รับสิทธิเสรีภาพในมิติอื่นๆ แต่ประชาธิปไตยเชิงเนื้อหาจะใช้กล่าวถึงการที่ประชาชนหรือพลเมืองในด้านผู้ทรงสิทธิที่ประกอบไปด้วยสิทธิสองประการคือ หนึ่ง พลเมืองได้รับการกำหนดสิทธิที่พึงได้อ้าง และรับรองความสามารถของการใช้เสรีภาพในการดำเนินชีวิตทางการเมือง และ สอง พลเมืองได้รับการประกันสิทธิ (entitlement) ที่รัฐต้องจัดหาให้ประชาชนในฐานะพลเมือง
ในทางปฏิบัติ สังคมไทยจะใช้เรื่องของประชาธิปไตยเชิงเนื้อหาเพื่อวิพากษ์วิจารณ์นักการเมืองที่มาจากการเลือกตั้ง แต่กลับทำการทุจริต คอร์รัปชั่น และใช้อำนาจในทางมิชอบ โดยไม่ดูแลผลประโยชน์ของประชาชน เช่น คำวิจารณ์ของ ธีรยุทธ บุญมี ที่ว่า จาก 14 ตุลาคม พ.ศ. 2516 มาถึงปัจจุบัน ประชาธิปไตย โดยรูปแบบคือประชาธิปไตยที่เป็นเฉพาะการเลือกตั้ง (procedural democracy) ได้มาถึงทางตัน ต้องมีการพัฒนาไปอีกขั้น คือประชาธิปไตยที่มีเนื้อหาหรือประชาธิปไตยที่มีแก่นสาร (substantive democracy) แก่นสารในความหมายของธีรยุทธ บุญมี คือการเพิ่มความซื่อสัตย์สุจริต ความยุติธรรม ความอยู่ดีมีสุขและสิทธิอำนาจของประชาชน และประชาธิปไตยที่มีแก่นสาร นั่นก็คือประชาธิปไตยที่ทำให้ได้มาซึ่งผู้ปกครองที่เป็นคนดี มีศีลธรรม ซื่อสัตย์ สุจริต และมีคุณธรรม
ปาล์มขวด
ปาล์มขวด (, ) เป็นปาล์มในวงศ์ย่อยหมาก (Arecoideae) มีถิ่นกำเนิดทางตอนใต้ของรัฐฟลอริดา เม็กซิโก อเมริกากลาง และแคริบเบียน ปาล์มขวดเป็นต้นไม้ประจำประเทศคิวบา
ปาล์มขวดเป็นปาล์มต้นเดี่ยว ลำต้นคอดใกล้โคนและป่องกลาง ลำต้นมีเส้นผ่านศูนย์กลาง 50 เซนติเมตร สูงได้ถึง 25 เมตร คอสีเขียวเข้มและยาวถึง 1 เมตร ใบรูปขนนก ทางใบยาว 5-6 เมตร ใบย่อยเรียวยาวและแตกออกเป็นสองทิศทาง ช่อดอกแยกเพศอยู่ร่วมต้น ออกใต้คอ ช่อสีขาวนวลขนาดใหญ่ ผลกลม ขนาด 1-1.5 เซนติเมตร เมื่อสุกมีสีน้ำตาลเข้มถึงม่วง
ปาล์มขวดเป็นปาล์มประดับที่ต้องการแสงแดดจัด นิยมปลูกกลางแจ้ง เช่น สวนสาธารณะ ริมทางเดิน ถนนริมทะเล ไม่นิยมปลูกในสนามเด็กเล่นหรือใกล้บ้านเพราะใบใหญ่ เมื่อร่วงลงมาอาจทำอันตรายต่อคนหรือสิ่งของ และรากอาจทำลายโครงสร้างสิ่งก่อสร้างได้
ยอดอ่อนของปาล์มขวดนำมารับประทานได้คล้ายยอดมะพร้าว ผลใช้ผสมเป็นอาหารเลี้ยงหมู เส้นใยจากกาบใบนำมาทำเครื่องจักสาน และรากใช้เป็นยาขับปัสสาวะได้
โซเฟีย ไมลส์
โซเฟีย ไมลส์ () เกิดวันอังคาร 18 มีนาคม พ.ศ. 2523 หรือ ค.ศ.1980 ที่เมืองลอนดอน ประเทศอังกฤษ 
โซเฟีย ไมลส์ เมื่อตอนอายุเพียงแค่ 16 ปี เธอก็ได้รับความสนใจจากแมวมอง ในขณะที่เธอแสดงละครอยู่ในโรงเรียนที่ West London จนในที่สุดก็ก็ได้รับโอกาสในการแสดงภาพยนตร์เรื่องแรกที่ชื่อ Big Women ซึ่งเป็นจุดที่ทำให้เธอตัดสินใจที่จะเลิกเรียนที่มหาวิทยาลัย Cambridge และหันมาแสดงหนังอย่างเต็มตัว
ผลงานเรื่องต่อมาของเธอก็คือ Mansfield Park ของ แพ็ททริเชีย โรซีม่า, From Hell หนังฮอลลิวู้ดเรื่องแรกที่เธอแสดงเป็นภรรยาของ จอห์นนี่ เด็ปป์ จากนั้นเธอก็ได้แสดงในเรื่อง Underworld หนังแวมไพร์ที่นำแสดง เคท เบ็คคินเซล ก่อนที่จะมารับบทเป็น “เลดี้เพเนโลปี้” ในภาพยนตร์ที่ดัดแปลงมาจากซีรีส์ทางโทรทัศน์เรื่อง Thunderbirds
ล่าสุดนี้ เธอก็ได้แสดงนำในภาพยนตร์ทางโทรทัศน์เรื่องดัง Colditz คู่กับ ดาเมียน ลูอิส, Art School Confidential ภาพยนตร์เรื่องล่าสุดของผู้กำกับ เทอรี่ สวิค๊อฟฟ์ และเป็นนักแสดงนำหญิงในเรื่อง Tristan & Isolde ที่เธอแสดงคู่กับ เจมส์ ฟัลโก้ จาก Spider-Man ทั้งสามภาค
ทางหลวงเอเชียสาย 67
ทางหลวงเอเชียสาย 67 (AH67) เป็นถนนในโครงข่ายทางหลวงสายเอเชีย ระยะทาง 2,288 กิโลเมตร (1,430 ไมล์) จากเมืองขุยถุน เขตปกครองตนเองซินเจียงอุยกูร์ ประเทศจีน ถึงเมือง Jezkazgan ประเทศคาซัคสถาน เชื่อมต่อระหว่างทางหลวงเอเชียสาย 5 กับทางหลวงเอเชียสาย 62 เข้าด้วยกัน
ทางหลวงเอเชียสาย 68
ทางหลวงเอเชียสาย 68 (AH68) เป็นถนนในโครงข่ายทางหลวงสายเอเชีย ระยะทาง 278 กิโลเมตร (174 ไมล์) จากเมืองจิงเหอ เขตปกครองตนเองซินเจียงอุยกูร์ ประเทศจีน ถึงเมือง Usharal ประเทศคาซัคสถาน เชื่อมต่อระหว่างทางหลวงเอเชียสาย 5 กับทางหลวงเอเชียสาย 60 เข้าด้วยกัน
ทางหลวงเอเชียสาย 70
ทางหลวงเอเชียสาย 70 (AH70) เป็นถนนในโครงข่ายทางหลวงสายเอเชีย ระยะทาง 4,655 กิโลเมตร (2,895 ไมล์) จากเมือง Donetsk ประเทศรัสเซีย (ใกล้กับพรมแดนประเทศยูเครน) ถึงเมืองบันดาร์อับบาส ประเทศอิหร่าน
พระครูสุภัทรโพธิคุณ (เผือก สุภทฺโท)
พระครูสุภัทรโพธิคุณ (เผือก สุภทฺโท)อดีตเจ้าอาวาสวัดโพธิ์ชัยบ้านหมากมี่ อำเภอท่าตูม จังหวัดสุรินทร์ และอดีตเป็นที่ปรึกษาเจ้าคณะอำเภอท่าตูม จังหวัดสุรินทร์ เป็นพระเกจิมหาเถราจารย์ผู้ทรงวิทยาคุณแห่งดินแดนอิสานใต้
ในปี 2496-2498 ตอนนั้นหลวงปู่จำพรรษาอยู่ที่วัดห้วยถั่วใต้ จ.นครสวรรค์ ปี 2499 จำพรรษาทีวัดคลองอนงค์ ปี 2500 จำพรรษาที่วัดคลองขลุง อ.ตะพานหิน จ.พิจิตร แต่ไปสอบนักธรรมได้ที่ วัดดอนรังนก จ.ชัยนาท.ทั้งสามชั้นพระครูสุภัทรโพธิคุณ (เผือก สุภทฺโท) ถึงแก่มรณภาพ เมื่อวันที่ 28 ตุลาคม 2560 ในเวลา 07.55น. ณ โรงพยาบาลสุรินทร์ สิริอายุได้ ๘๔ ปี พรรษา 64
มิสทรานสตาร์ไทยแลนด์
มิสทรานสตาร์ไทยแลนด์ () เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2561 ผู้ชนะเลิศเป็นผู้แทนประเทศไทยเข้าประกวดมิสทรานสตาร์อินเตอร์เนชันแนล
สัญลักษณ์สี
วัดอินทราวาส
วัดอินทราวาส ตั้งอยู่เลขที่ ๔๓ หมู่ที่ ๗ บ้านไผ่เกาะ ตำบลสาวร้องไห้ อำเภอวิเศษชัยชาญ จังหวัดอ่างทอง สังกัดคณะสงฆ์มหานิกาย ที่ดินที่ตั้งวัดมีเนื้อที่ ๓๓ ไร่ ๓ งาน ๒๐ ตารางวา โฉนดที่ดินเลขที่ ๔๙๘๖
ลักษณะพื้นที่ตั้งวัด ภูมิประเทศเป็นที่ราบลุ่ม สภาพแวดล้อมโดยรอบเป็นหมู่บ้าน เป็นทุ่งนา มีถนนตัดผ่านหมู่บ้านและวัด เป็นเส้นทางคมนาคมที่สะดวก
framed|center
อาคารเสนาสนะประกอบด้วย
นอกจากนี้มี เมรุ ๑ หลัง หอระฆัง ๑ หลัง โรงครัว ๒ หลัง และมณฑป ๑ หลัง เป็นอาคารคอนกรีตเสริมเหล็ก เป็นศาลา ๓ มุข ทรงไทยวัดอินทราวาส ตั้งวัดเมื่อ พ.ศ. ๒๔๗๕ โดยมีนายแก้ว นางผ่อง ทองนิล และนายอินทร์ เสือน้อย เห็นว่าในท้องถิ่นนี้ ยังไม่มีวัดทำบุญ บำเพ็ญกุศล ที่มีอยู่ก็ห่างไกล ไม่สะดวกแก่การเดินทาง จึงได้ปรึกษากันที่จะสร้างวัดขึ้นในท้องถิ่นนี้ จึงตกลงและซื้อที่ดินได้ จำนวน ๑๑ ไร่ เป็นที่จัดตั้งวัด ต่อมามีผู้มีจิตศรัทธาถวายบ้านทรงไทย จำนวน ๔ หลัง มาปลูกเป็นกุฎิ เป็นที่พักอาศัยของพระสงฆ์ และได้บอกบุญไปยังชาวบ้านในท้องถิ่นนั้น เพื่อนำเงินมาสร้างหอสวดมนต์ เป็นที่ทำวัตรสวดมนต์ของพระสงฆ์ต่อไป ซึ่งการสร้างเสนาสนะของวัดแห่งนี้ ได้มีประชาชนมีจิตศัทธาร่วมกันทำบุญ อีกทั้งร่วมกันพัฒนาต่อเติม จนมีเสนาสนะเป็นที่มั่นคงถาวร และวัดมีความเจริญรุ่งเรืองตามลำดับ ได้รับพระราชทานวิสุงคามสีมา เมื่อวันที่ ๑๐ กรกฎาคม พ.ศ. ๒๕๑๕ เขตวิสุงคามสีมา กว้าง ๔๐ เมตร ยาว ๘๐ เมตร
การบริหารและการปกครอง มีเจ้าอาวาสตามรายนาม ดังนี้
การศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. ๒๕๑๗
เจนนี ฟิโลเมน่า
ฟิโลเมนา ฟันเดอร์สไลจส์ หรือที่รู้จักกันในชื่อ เจนนี ฟิโลเมน่า (เกิด 21 สิงหาคม พ.ศ. 2539) ชื่อเล่น เจนนี่ เป็นนักแสดงลูกครึ่งชาวไทย เข้าสู่วงการบันเทิงจากภาพยนตร์เรื่อง "2015 อุบัติรักลิขิตชีวิต" ในปี 2556 และเริ่มมีบทบาทมากขึ้นจากภาพยนตร์ "นะโม OK" ในปี 2557 ปัจจุบันเธอกำลังระดับมัธยมศึกษาตอนปลายที่โรงเรียนนานาชาติ กีรพัฒน์
มิสออเนชันส์ไทยแลนด์
มิสออเนชันส์ไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 โดย ERM Thailand คุณปวีณา บำรุงรส เป็นผู้ถือลิขสิทธิ์จัดการกองประกวด ปัจจุบันดำเนินการจัดประกวดในนามเวิร์คพอยท์ เอ็นเทอร์เทนเมนท์ และ ไลน์ทีวี ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสออลเนชันส์
ไมเคิล โฮลต์
ไมเคิล โฮลต์ () เกิดเมื่อวันที่ 7 สิงหาคม  ค.ศ. 1978 เป็นนักสนุกเกอร์อาชีพชาวอังกฤษจากเมื่องนอตทิงแฮม เขาคว้าแชมป์รายการเก็บคะแนนย่อยทั้งสองรายการและเข้าถึงรอบรองชนะเลิศในรายการเก็บคะแนน (รายการเซี่ยงไฮ้มาสเตอร์ 2013) รวมทั้งเข้าถึงก่อนรอบรองชนะเลิศถึง 5 ครั้ง
อุทยานหลวงชินจุกุ
อุทยานหลวงชินจุกุ () หรือ ชินจุกุ เกียวเอ็ง เป็นสวนสาธารณะขนาดใหญ่ในแขวงชินจุกุและแขวงชิบุยะของกรุงโตเกียว ประเทศญี่ปุ่น เดิมสวนนี้เป็นที่ดินของตระกูลไนโตระหว่างยุคเอะโดะ ต่อมาจึงอยู่ภายใต้การดูแลของสำนักพระราชวังญี่ปุ่น ในปัจจุบัน สวนสาธารณะแห่งนี้อยู่ภายใต้อำนาจของกระทรวงสิ่งแวดล้อม
ค่าผ่านประตู 200 เยนสำหรับผู้ใหญ่ และ 50 เยนสำหรับเด็ก
ในยุคเอะโดะ โชกุนได้มอบที่ดินผืนนี้แก่ ข้าหลวงไนโตะ ไดเมียวแห่งสึรุงะ ซึ่งได้สร้างที่นี่เป็นสวนแล้วเสร็จในปี พ.ศ. 2315. ต่อมาภายหลังการปฏิรูปเมจิ พื้นที่สวนแห่งนี้ก็ถูกเปลี่ยนเป็นศูนย์ทดลองทางเกษตรกรรม จากนั้นจึงเปลี่ยนเป็นสวนพฤกษศาสตร์ ก่อนที่ต่อมาในปี พ.ศ. 2422 จะกลายมาเป็นพระราชอุทยานหลวง
ผังและโครงสร้างของสวนในปัจจุบันนั้นคงเดิมมาตั้งแต่ พ.ศ. 2449 ถึงแม้ว่าในช่วงสงครามโลกครั้งที่สองพื้นที่ของสวนแทบทั้งหมดจะเสียหายจากการทิ้งระเบิดทางอากาศ ซึ่งได้มีการบูรณะภายหลังจบสงคราม แล้วในปี พ.ศ. 2490 สองปีหลังสิ้นสุดสงครามโลกครั้งที่สอง สวนแห่งนี้ถูกโอนการดูแลจากสำนักพระราชวังไปสู่กระทรวงสาธารณสุขและสวัสดิการ (ปัจจุบันคือกระทรวงสาธารณสุข, แรงงาน และสวัสดิการ)
21 พฤษภาคม พ.ศ. 2492 สวนแห่งนี้ก็ได้เปิดให้บริการแก่สาธารณชนเป็นครั้งแรก ในนาม "อุทยานหลวงชินจุกุแห่งชาติ" (National Park Shinjuku Imperial Gardens) ก่อนที่ในเดือน มกราคม พ.ศ. 2544 จึงโอนมาอยู่ใต้อำนาจการดูแลของกระทรวงสิ่งแวดล้อม และเปลี่ยนชื่อสวนเป็น "อุทยานหลวงชินจุกุ" (Shinjuku Gyoen)
ผู้เผยพระวจนะน้อย
ผู้เผยพระวจนะน้อย (ศัพท์โปรเตสแตนต์) หรือ ประกาศกน้อย (ศัพท์โรมันคาทอลิก) () คือหมวดหนึ่งในคัมภีร์ไบเบิลภาคพันธสัญญาเดิม คำว่า "น้อย" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวน้อยกว่าหนังสือในหมวดผู้เผยพระวจนะใหญ่ (major prophet)
หนังสือในหมวดผู้เผยพระวจนะน้อยได้แก่
แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือโทบิต หนังสือยูดิธ หนังสือมัคคาบี ฉบับที่ 1 หนังสือมัคคาบี ฉบับที่ 2 หนังสือปรีชาญาณ และหนังสือบุตรสิรา ซึ่งถือเป็นคัมภีร์อธิกธรรมและคัมภีร์นอกสารบบ
โจ สเวล
โจ สเวล () เป็นนักสนุกเกอร์อาชีพจากเมืองเบลฟัสต์ ไอร์แลนด์เหนือ เขามาถึงรอบรองชนะเลิศทั้ง 10 รายการเก็บคะแนนรวมทั้งรายการเวิลด์แชมเปียนชิป 2000 และ 2001 สเวลมีชื่อเสียงในการเข้าไปเล่นในโรงละครครูซิเบิล มีโอกาสเข้าถึงรอบ 16 คนสุดท้ายถึง 4 ครั้ง นอกจากนี้เขายังเป็นอดีตแชมป์สมัครเล่นของอังกฤษและรองแชมป์สมัครเล่นของไอร์แลนด์เหนือและหัวหน้าทีมของทีมไอร์แลนด์เหนือ
โทนี ดราโก
โทนี ดราโก () เป็นนักสนุกเกอร์และพูลอาชีพจากมอลตา เขาคว้าแชมป์ในแข่งขันพูลรายการเวิล์ดพูลมาสเตอส์ทัวนาเมนต์โดยเอาชนะเสีย ฮุ่ยกาย ด้วยผล 8–6 และเขาเข้าถึงรอบรองชนะเลิศในรายการเวิลด์สนุกเกอร์แชมเปียนชิป ในปี 1988 ดราโกคว้าแชมป์พูลในรายการพรีเดเตอร์อินเตอร์เนชันเนลเทนบอลแชมเปียนชิปโดยเอาชนะ ฟรานซิสโก บุสตามานเต ด้วย 13–10 เฟรม
ปรากสปริง
ปรากสปริง (, , ) เป็นช่วงเวลาของการเปิดเสรีทางการเมืองในเชโกสโลวาเกีย ในยุคของการปกครองของสหภาพโซเวียตหลังสงครามโลกครั้งที่สอง เริ่มต้นเมื่อวันที่ 5 มกราคม ค.ศ. 1968 เมื่อนักปฏิรูป อเล็กซานเดอร์ ดุปเชค ได้รับเลือกตั้งเป็นเลขาธิการเอกแห่งพรรคคอมมิวนิสต์แห่งเชโกสโลวาเกีย (KSČ) และต่อเนื่องจนถึงวันที่ 21 สิงหาคม เมื่อสหภาพโซเวียตและสมาชิกของสนธิสัญญาวอร์ซอรุกรานเชโกสโลวาเกีย
การปฏิรูปปรากสปริงเป็นความพยายามของอเล็กซานเดอร์ ดุปเชค เพื่อให้สิทธิเพิ่มเติมแก่ประชาชนของสโลวาเกียในการกระทำของการกระจายอำนาจบางส่วนของเศรษฐกิจและประชาธิปไตย และคลายข้อจำกัดหลายข้อในการสื่อคำพูดและการเดินทางหลังจากการอภิปรายระดับชาติของประเทศ แบ่งเป็นพันธมิตรของสามสาธารณรัฐโบฮีเมีย, โมราเวีย-ซิลีเซีย และสโลวาเกีย ดูบเชคคุมการตัดสินใจที่จะแยกออกเป็นสองรัฐคือสาธารณรัฐเช็กและสาธารณรัฐสโลวัก แม้จะถูกต่อต้านอย่างรุนแรง แต่ปรากสปริงก็ช่วยผลักดันให้เกิดการเปลี่ยนแปลงทางความคิดของประชาชนในยุโรปตะวันออก และนำไปสู่การล่มสลายของสหภาพโซเวียตในอีก 20 ปีต่อมา
ทางหลวงเอเชียสาย 71
ทางหลวงเอเชียสาย 71 (AH71) เป็นถนนในโครงข่ายทางหลวงสายเอเชีย ระยะทาง 390 กิโลเมตร (245 ไมล์) จากเมือง Delaram ประเทศอัฟกานิสถาน ถึงเมือง Dashtak ประเทศอิหร่าน เชื่อมต่อระหว่างทางหลวงเอเชียสาย 1 กับทางหลวงเอเชียสาย 75 เข้าด้วยกัน
ทางหลวงเอเชียสาย 72
ทางหลวงเอเชียสาย 72 (AH72) เป็นถนนในโครงข่ายทางหลวงสายเอเชีย ระยะทาง 1,172 กิโลเมตร (728 ไมล์) จากกรุงเตหะราน ถึงเมือง Bushehr ประเทศอิหร่าน
ทางหลวงเอเชียสาย 75
ทางหลวงเอเชียสาย 75 (AH75) เป็นถนนในโครงข่ายทางหลวงสายเอเชีย ระยะทาง 1,920 กิโลเมตร (1,190 ไมล์) จากเมือง Tejen ประเทศเติร์กเมนิสถาน ถึงเมือง Chabahar ประเทศอิหร่าน
ทางหลวงเอเชียสาย 76
ทางหลวงเอเชียสาย 76 (AH76) เป็นทางหลวงทางตอนเหนือของประเทศอัฟกานิสถาน ระยะทาง 986 กิโลเมตร (613 ไมล์) ซึ่งเป็นถนนในโครงข่ายทางหลวงสายเอเชีย
ถนนสายนี้มีจุดเริ่มต้นทางทิศตะวันออกที่เมือง Pole khomri บนทางหลวงเอเชียสาย 7 กับ Mazar-i-Sharif ผ่าน Samangan และสิ้นสุดทางทิศตะวันตกที่เมือง Herat ซึ่งบรรจบกับทางหลวงเอเชียสาย 1 และทางหลวงเอเชียสาย 77 ที่ At Mazar-e-Sharif และวิ่งไปร่วมกับทางหลวงอัฟกานิสถานหมายเลข 1 (A01) และทางหลวงเอเชียสาย 77
ส่วนถนนอีกสายหนึ่งวิ่งแยกจากทางหลวง A76 ขึ้นไปทางทิศเหนือ สามารถเชื่อมต่อเมือง Termiz ทางตอนใต้ของประเทศอุซเบกิสถาน แต่สายแยกนี้มักถือว่าเป็นสายต่อเนื่องของทางหลวง A76 แม้ว่าจะเป็นส่วนหนึ่งของถนนสายประวัติศาสตร์ M41 (ทางหลวงเอเชียสาย 62) ก็ตาม โดยถนนสายแยกนี้เริ่มจาก Mazar-i-Sharif ข้ามแม่น้ำอามูดาร์ยา ถึงเมือง Termiz ถนนสายประวัติศาสตร์ หรือ M41 ดังกล่าวเป็นทางหลวงที่สำคัญอย่างยิ่งของอุซเบกิสถาน ทาจิกิสถาน และคีร์กีซสถาน ซึ่งเชื่อมต่อจาก Termiz ถึง Kara Balta ไปยังตะวันตกของบิชเคก และเชื่อมต่อกับทางหลวง M39 เป็นครั้งที่สองทั้งสองเมือง
คัมภีร์อธิกธรรม
คัมภีร์อธิกธรรม หรือ คัมภีร์สารบบที่สอง () เป็นคำที่คริสตจักรโรมันคาทอลิกและอีสเทิร์นออร์ทอดอกซ์ใช้มาตั้งแต่คริสต์ศตวรรษที่ 16 เพื่อหมายถึงหนังสือจำนวนหนึ่งที่สภาแจมเนียไม่ยอมรับเข้าในสารบบคัมภีร์ฮีบรู แต่คริสตจักรทั้งสองยังคงยอมรับให้รวมอยู่ในสารบบพันธสัญญาเดิม การเรียกว่า "สารบบที่สอง" เพื่อให้ต่างจากคัมภีร์สารบบที่หนึ่งที่ทั้งสองฝ่ายยอมรับเหมือนกัน
ด้วยเหตุนี้คัมภีร์สารบบที่สอง จึงถือเป็นคัมภีร์ในสารบบคัมภีร์ไบเบิลของนิกายโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ ต่างจากนิกายโปรเตสแตนต์ส่วนใหญ่ที่ไม่ยอมรับหนังสือชุดดังกล่าว และถือว่าเป็นคัมภีร์นอกสารบบ
คริสตจักรโรมันคาทอลิก ถือว่าคัมภีร์พันธสัญญาเดิม สารบบที่สอง มี 9 เล่ม ได้แก่
ทางหลวงเอเชียสาย 77
ทางหลวงเอเชียสาย 77 (AH77) เป็นถนนในโครงข่ายทางหลวงสายเอเชีย ระยะทาง 1,298 กิโลเมตร (811 ไมล์) จากเมือง Jabal Saraj ประเทศอัฟกานิสถาน ถึงเมืองมารี ประเทศเติร์กเมนิสถาน
ภูวดล เวชวงศา
เจมส์ ภูวดล เวชวงศา เกิด 5 กันยายน 2535 เป็นนักแสดงวัยรุ่นที่โด่งดังมาจากภาพยนตร์ ม.6/5 และมีผลงานละครครั้งแรกของเขาเรื่อง รักออกฤทธิ์ คู่กับ อารดา อารยวุฒิ ทางช่อง3 และจากนั้นก็มีผลงานมาเรื่อยๆจนถึงปัจจุบัน
จาง เหล่ย
จาง เหล่ย (; เกิด 11 มกราคม ค.ศ. 1985 —) เธอเป็นนักกีฬาวอลเลย์บอลหญิงชาวจีน ซึ่งเล่นตำแหน่งตัวบุกแดนหลัง ตอนนี้เธอเล่นให้กับสโมสรอิกติซาดชิ บากู ที่ ประเทศอาเซอร์ไบจาน
จาง เหล่ย (นักจักรยาน)
จาง เหล่ย (; ; เกิด 4 เมษายน ค.ศ. 1981 —) นักแข่งจักรยานชาวจีน เขาได้เข้าร่วมกีฬาโอลิมปิก 2 ครั้ง
เฉิง ชางซง
เฉิง ชางซง (; เกิด 11 เมษายน ค.ศ. 1985) นักแข่งจักรยานชาวจีน
เมื่อเดือนพฤศจิกายน ค.ศ. 2010 เฉิง ฉางซง เป็นตัวแทนของประเทศจีนในการแข่งขันจักรยานในเอเชียนเกมส์ ประเภทสปรินเตอร์ทีม ร่วมกับจาง เหล่ย และเตียวเมา และได้รับรางวัลเหรียญทอง
โรงเรียนภัทรญาณวิทยา
โรงเรียนภัทรญาณวิทยา(อักษรย่อ: ภ.ญ., P.Y.) เป็นโรงเรียนมัธยมศึกษาขนาดกลาง ประเภทโรงเรียนสหศึกษา สังกัดสำนักงานคณะกรรมการการศึกษาขั้นพื้นฐาน ตั้งอยู่เลขที่ 39/10 หมู่ที่ 3 ตำบลวัดแค อำเภอนครชัยศรี จังหวัดนครปฐม
กระทรวงศึกษาธิการได้ประกาศ ตั้งโรงเรียนภัทรญาณวิทยา เมื่อวันที่ 19 เมษายน 2516 โดยใช้สมณศักดิ์ของเจ้าอาวาสวัดสัมปทวนท่านพระครูภัทรญาณ (หลวงพ่อโพธิ์) 
เจ้าอาวาสวัดสัปทวนในสมัยนั้น ตั้งเป็นชื่อโรงเรียน ทั้งนี้เพราะหลวงพ่อโพธิ์ ได้อนุญาตให้ใช้ที่ดินของวัดสัมปทวน จำนวน 22 ไร่ 3งาน 16 ตารางวา เป็นสถานที่ตั้งโรงเรียน 
ซึ่งตั้ง อยู่เลขที่ 39/10 หมู่ 3 ตำบลวัดแค อำเภอนครชัยศรี จังหวัดนครปฐม และประชาชนได้ร่วมบริจาคที่ดินสมทบ ให้เป็นผืนเดียวกันอีก อีก 1 ไร่ 30 ตารางวา 
รวมเป็น 23 ไร่ 3 งาน 46 ตารางวา โรงเรียนเริ่มรับนักเรียนชั้น ม.ศ. 1 ตั้งแต่ปีการศึกษา 2516 โดยอาศัยโรงเรียนนครชัยศรี (วัดแคราษฏร์บำรุง) สังกัดกองการประถมศึกษา 
กรมสามัญศึกษาต่อมาปีการศึกษา 2517 กรมสามัญศึกษาประกาศยุบโรงเรียนนครชัยศรี ซึ่งเปิดสอนระดับประถม ศึกษารวมกับโรงเรียนภัทรญาณวิทยาให้เป็นเพียงโรงเรียนเดียวจัดสอน
ในระดับมัธยมศึกษา โดยมีนายจีรศักดิ์ ไพศาล เป็นผู้บริหารคนแรก และรวมทรัพย์สินเป็นโรงเรียนเดียวกันที่ดินของวัดแค จำนวน 11 ไร่ 40 ตารางวา โรงเรียนจึงมีที่ดินรวม 34 ไร่ 
3 งาน 86 ตารางวา
ศูนย์ถ่ายเอกสาร, ห้องธุรการ และห้องผู้อำนวยการ 
ห้องนาฏศิลป์ ,ห้องศิลปะ และห้องเพศศึกษา
ช้างร้องไห้
ช้างร้องไห้ () หรือ ช้างไห้ เป็นปาล์มหนึ่งในสองชนิดที่อยู่ในสกุลช้างร้องไห้ ("Borassodendron") กระจายพันธุ์ในตอนใต้ของพม่า ไทย และคาบสมุทรมลายู ปัจจุบันมีจำนวนลดลงเนื่องจากมีการรุกล้ำป่าไม้และการทำเหมืองหินปูน
ช้างร้องไห้เป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 30-40 เซนติเมตร ลักษณะคล้ายตาลโตนด ใบประกอบรูปนิ้วมือแกมขนนกสั้น ๆ แผ่ออก 40-45 ทาง กว้าง 2-3 เมตร ก้านใบยาว 1.8 เมตร ช่อดอกสมบูรณ์เพศ ยาว 1.2 เมตร ออกระหว่างกาบใบ สีขาวอมชมพู มีกลิ่นหอมอ่อน ๆ ผลรูปไข่กลับค่อนข้างแบน มี 3 พู ขนาด 10 เซนติเมตร เมื่อสุกมีสีม่วงอมน้ำตาล
ช้างร้องไห้เป็นปาล์มประดับที่นิยมปลูกกลางแจ้งหรือที่ร่มรำไร นอกจากนี้ผลอ่อนยังรับประทานได้ และน้ำตาลจากช่อดอก (งวง) ยังใช้ทำเป็นน้ำตาลคล้ายน้ำตาลโตนดได้ แต่มักพบไม่บ่อย เพราะช้างร้องไห้จะออกดอกปีละครั้ง
ใต้เงาจันทร์
ละคร ใต้เงาจันทร์ เป็นละครโทรทัศน์ไทย ผลิตโดย บริษัท ทีวีซีน แอนด์ พิคเจอร์ จำกัด โดยสร้างจากบทประพันธ์ของ พินธุนาถ บทโทรทัศน์โดย ตฤณณา นำแสดงโดย วรินทร ปัญหกาญจน์, ราศรี บาเล็นซิเอก้า กำกับการแสดงโดย กิตติศักดิ์ ชีวาสัจจาสกุล อำนวยการผลิตโดย ณัฏฐนันท์ ฉวีวงษ์ ทุกวันพุธ-พฤหัสบดี เวลา 20.15 - 22.45 น. เริ่มตอนแรกวันที่ 9 กรกฎาคม – 26 สิงหาคม พ.ศ. 2558 ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
ศตายุ นักธุรกิจหนุ่มผู้เพียบพร้อมแห่ง “ตระกูลศศิวงศ์” อันยิ่งใหญ่ หากแต่ในครอบครัวเขาคือลูกชายที่พ่อไม่เคยยอมรับ เขาเติบกล้าด้วยหัวใจที่มุ่งมั่นหยัดยืนอยู่ด้วยผลกำไรทางธุรกิจ หากลึกลงไปในใจเหมือนตัวเขามีราคา แต่กลับไม่มีค่าให้ใครรัก ตราบกระทั่งเขาได้พบ...เธอ พบู หญิงสาวที่เติบโตมาอย่างเด็กบ้านแตก และเพราะถูกเลี้ยงดูมาด้วยเงิน เธอจึงกลายเป็นคนเอาแต่ใจและจับจด ตำแหน่งใหม่ในศศิวงศ์กรุ๊ปคือบทพิสูจน์ตัวเธอ นักเรียนนอกที่เอาดีอะไรไม่ได้สักอย่าง แล้ว...เขาอีกคน ก็ก้าวเข้ามา บุรี สถาปนิกหนุ่มอารมณ์ดี ที่มาจากครอบครัวธรรมดาสามัญ แต่มากล้นไปด้วยความอบอุ่น และเอื้ออาทรกันอย่างที่เธอไม่เคยได้สัมผัส เขาทำให้เห็นว่าสิ่งที่มีค่ากว่าทรัพย์สินใดๆ คือบ้านที่เต็มไปด้วยความรัก และอยู่เคียงข้างกันเสมอ ไม่ว่าในวันดีหรือวันร้ายของชีวิต ภายใต้อาณาจักรพระจันทร์อันใหญ่โต ศศิวงศ์กลับไม่ได้อร่ามเรืองดังความหมาย หากมีมุมมืดซุกซ่อนความลับ และปมปัญหาอีกมากคณา แต่ด้วยอานุภาพของแสงจันทร์ที่ได้ทอรัศมี อบอุ่นและอ่อนโยน จนส่งผลถึงหัวใจของหนึ่งหญิงและสองชายให้ต้องมนต์แห่งดวงจันทร์ ทว่าเมื่อหัวใจเธอ...จะต้องเลือกแค่เพียงหนึ่ง คนแรกนั้นดุจไม้ใหญ่ แผ่กิ่งก้านร่มรื่น เป็นหลักที่พักพิงได้ อีกคนคือสายลมเย็นชื่น โบกพัด ทุกข์ใจ ให้คลายได้เสมอ ใครคือคนที่จะครองดวงใจ คำตอบนั้นซ่อนไว้...ใต้เงาจันทร์
ทางหลวงเอเชียสาย 78
ทางหลวงเอเชียสาย 78 (AH78) เป็นถนนแนวเหนือ-ใต้ในโครงข่ายทางหลวงสายเอเชีย มีระยะทาง 1,110 กิโลเมตร (690 ไมล์) เส้นทางเริ่มต้นจากกรุงอาชกาบัต ประเทศเติร์กเมนิสถาน และสิ้นสุดที่เมือง Kerman ประเทศอิหร่าน
วอลเลย์บอลในลูโซโฟนีเกมส์
วอลเลย์บอลในลูโซโฟนีเกมส์ () จัดขึ้นเป็นครั้งแรกในมาเก๊าใน ปี ค.ศ. 2006 จัดขึ้นทุกๆ 3 ปี
วอลเลย์บอลในลูโซโฟนีเกมส์ 2006
วอลเลย์บอลในลูโซโฟนีเกมส์ 2006 การแข่งขันจัดขึ้นในมาเก๊า, ประเทศจีน ระหว่างวันที่ 7–15 ตุลาคม ค.ศ. 2006 (พ.ศ. 2549)
การจัดการปกครอง
การจัดการปกครอง (Governance) เป็นคำศัพท์ที่เกิดขึ้นพร้อมกับการเคลื่อนไหวเปลี่ยนแปลงบทบาทของรัฐช่วงทศวรรษ 1990 เป็นการวางแนวทางและจัดความสัมพันธ์ในการปกครองของภาครัฐใหม่เพื่อให้ระบบการเมืองเปิดกว้าง และกระจายอำนาจมากยิ่งขึ้น ส่งเสริมให้ตัวแสดงนอกภาครัฐสามารถเข้ามามีส่วนร่วมในการปกครองมากยิ่งขึ้น และเปลี่ยนแปลงจากอำนาจที่รวมศูนย์อยู่ที่รัฐบาล ให้กระจายออกไปตามท้องถิ่นต่างๆ เพื่อให้เกิดองค์กรท้องถิ่นที่ปกครองตัวเอง และลดขนาดของภาครัฐให้เล็กลงเพื่อความคล่องตัว (เอก ตั้งทรัพย์วัฒนา, 2550: 134-135)
การวางหลักการจัดการปกครอง (governance) เข้ามาแทนที่แนวคิดว่าด้วยการปกครอง (government) โดยมีการเปลี่ยนแปลงสำคัญ 6 ด้านหลักคือ
การจัดการปกครองเป็นหลักการที่ถูกนำมาใช้ในประเทศไทยในชื่อ “ธรรมาภิบาล” (good governance) หลังจากเกิดวิกฤติเศรษฐกิจ ปี พ.ศ. 2539-40 จากข้อบังคับในการกู้เงินจากกองทุนการเงินระหว่างประเทศ (International Monetary Fund: IMF) และนำมาใช้ปฏิบัติผ่านกฎหมายหลักคือรัฐธรรมนูญฉบับประชาชน ปี พ.ศ. 2540 โดยต้องการให้ภาครัฐบริหารงานได้อย่างมีประสิทธิภาพ มีความรับผิดชอบต่อสาธารณะ มีความโปร่งใส ตรวจสอบได้จากองค์กรอิสระ และเน้นการมีส่วนร่วมของภาคประชาชน อีกทั้งยังต้องส่งเสริมการกระจายอำนาจด้วย
ความเข้าใจที่แตกต่างกันของคำว่าธรรมาภิบาล สามารถแยกได้เป็น 3 สำนัก คือการจัดการปกครองที่ดี (good governance) หรือ ธรรมาภิบาล ที่ถูกแปลมาในภาษาไทยนั้นอาจถูกเรียกแตกต่างกันออกไปว่าเป็น “ธรรมารัฐ” (เช่นใน “ธรรมรัฐแห่งชาติ” ของธีรยุทธ บุญมี หรือ “ธรรมรัฐกับสังคมไทย” ของอานันท์ ปันยารชุน หรือ “แนวคิดและวาทกรรมว่าด้วยธรรมรัฐแห่งชาติ” ของนฤมล ทับจุมพล) หรือ “ธรรมราษฎร์” (เช่นใน “ธรรมรัฐและธรรมราษฎร์กับองค์กรประชาคม” ของอมรา พงศาพิชญ์) หรือ “การบริหารกิจการบ้านเมืองที่ดี” (ซึ่งเป็นชื่อที่ใช้กันในทางกฎหมาย อันปรากฏอยู่ในร่างพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546)
อย่างไรก็ดี การนำหลักการจัดการปกครองมาใช้ในสังคมไทยกลับพบกับปัญหามากมาย ทั้งเรื่องการทำให้หลักการดังที่กล่าวมาเป็นการปฏิบัติจริง และปัญหาในระบบราชการ ไปจนถึงปัญหาการใช้คำที่สับสนไปมาระหว่างคำว่า “การจัดการปกครอง” คือ governance แต่ในความเข้าใจของสังคมไทยจะรวมถึง “การบริหารกิจการบ้านเมืองที่ดี” และ “ธรรมาภิบาล” ซึ่งตามคำศัพท์คือคำว่า good governance แต่ตามความหมายสากล good governance เป็นเพียงส่วนหนึ่งของ governance เท่านั้น ความสับสนนี้จึงเป็นเรื่องของการใช้คำ และปัญหาในเรื่องการแปลว่า “ธรรมาภิบาล” ทำให้สับสนว่าเกี่ยวข้องกับธรรมะหรือหลักศาสนาพุทธหรือไม่ ทั้งที่ความจริงแล้วหลักการจัดการปกครองแทบจะไม่มีส่วนใดเกี่ยวกับหลักศาสนาเลย
คำว่าการจัดการปกครองที่ใช้กันอยู่ในสังคมไทยมีปัญหาในสองด้าน กล่าวคือ ด้านแรกเป็นปัญหาของการแปลที่สับสบระหว่างคำว่าการจัดการปกครอง การบริหารกิจการบ้านเมืองที่ดี และธรรมาภิบาล ส่วนปัญหาอีกด้านหนึ่งซึ่งสำคัญกว่า คือ ปัญหาในการนำไปปฏิบัติจริง การจัดการปกครองแทบจะยังไม่เคยเกิดขึ้นในสังคมไทยที่รวมศูนย์อำนาจ ขาดความโปร่งใส ไม่มีกลไกในการตรวจสอบถ่วงดุล และท้องถิ่นยังไม่มีอำนาจอย่างแท้จริง
ทางหลวงเอเชียสาย 81
ทางหลวงเอเชียสาย 81 (AH81) เป็นถนนในโครงข่ายทางหลวงสายเอเชีย มีระยะทาง 1,143 กิโลเมตร (714 ไมล์) เส้นทางเริ่มต้นจากเมืองลาร์ซี ประเทศจอร์เจีย และสิ้นสุดที่กรุงบากู ประเทศอาเซอร์ไบจาน และขึ้นเรือข้ามฟากเชื่อมต่อกับเมืองอักเตา ประเทศคาซัคสถาน
ทางหลวงเอเชียสาย 82
ทางหลวงเอเชียสาย 82 (AH82) เป็นถนนในโครงข่ายทางหลวงสายเอเชีย มีระยะทาง 1,265 กิโลเมตร (785 ไมล์) เส้นทางเริ่มต้นจากเมือง Leselidze ประเทศจอร์เจีย และสิ้นสุดที่เมือง Ivughli ประเทศอิหร่าน
ทางหลวงเอเชียสาย 83
ทางหลวงเอเชียสาย 83 (AH83) เป็นถนนในโครงข่ายทางหลวงสายเอเชีย มีระยะทาง 172 กิโลเมตร (107.5 ไมล์) เส้นทางเริ่มต้นจากเมือง Qazax ประเทศอาเซอร์ไบจาน และสิ้นสุดที่กรุงเยเรวาน ประเทศอาร์มีเนีย
พัก ซ็อน-โฮ
พัก ซ็อน-โฮ (; ฮันกึล:박선호; เกิด 15 มีนาคม ค.ศ. 1984 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภททีมเพอร์ซูตทีมชายให้กับทีมชาติเกาหลีใต้
ทางหลวงเอเชียสาย 84
ทางหลวงเอเชียสาย 84 (AH84) เป็นถนนแนวตะวันออก-ตะวันตกในโครงข่ายทางหลวงสายเอเชีย มีระยะทาง 1,074 กิโลเมตร (667 ไมล์) เส้นทางเริ่มต้นจากเมือง Doğubeyazıt และสิ้นสุดที่เมืองชายทะเล เมร์ซีน ประเทศตุรกี โดยใช้เส้นทางร่วมกับทางหลวงยุโรป E90 และทางหลวงยุโรป E99
กีฬาวอลเลย์บอลในซีเกมส์ 2015
การแข่งขันวอลเลย์บอลในซีเกมส์ 2015 จัดขึ้นที่โอซีบีซีอารีนาฮอลล์ 3, ประเทศสิงคโปร์ ระหว่างวันที่ 10–16 มิถุนายน พ.ศ. 2558
รวมทั้งสิ้น 15 ทีมจาก 8 ประเทศในการแข่งขันวอลเลย์บอลในซีเกมส์ 2015:
วัดสว่างอารมณ์วรวิหาร
วัดสว่างอารมณ์วรวิหาร หรือวัดจวน ตั้งอยู่ริมแม่น้ำยม ในเขตตำบลเมืองสวรรคโลก อำเภอสวรรคโลก เป็นพระอารามหลวงชั้นตรี ชนิดวรวิหาร เป็นวัดคู่บ้านคู่เมืองของชาวสวรรคโลกมาแต่ช้านานเคยเป็นวัดที่เจ้าเมืองและกรมการเมืองสวรรคโลกกระทำพิธีถือน้ำพิพัฒน์สัตยา ณ เบื้องพระพักตร์พระพุทธเรืองฤทธิ์ ในระหว่างปี พ.ศ. 2372-2475 เคยเป็นที่ตั้งโรงเรียนประจำอำเภอสวรรคโลก คือโรงเรียนสวรรควิทยา ปัจจุบันคือโรงเรียนสวรรค์อนันต์วิทยา
ได้รับการสถาปนาขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อประมาณปี พ.ศ. 2338 
นอกจากนี้ยังเป็นวัดที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง และสมเด็จพระมาตุจฉาเจ้า เคยเสด็จกราบมนัสการพระพุทธเรืองฤทธิ์ ที่อุโบสถวัดสว่างอารมณ์ และมีพระราชศรัทธาพระราชทานทรัพย์เพื่อการบูรณะปฏิส้งขรณ์วัด ในเดือนกันยายน พ.ศ. 2455 (ร.ศ.130) เมื่อคราวเสด็จประพาศหัวเมืองสวรรคโลก ดังมีหลักฐานปรากฏใน ราชกิจจานุเบกษา เล่ม 29 ตอน ง 0 วันที่ 9 กุมภาพันธ์ พ.ศ. 2455
สถานที่ตั้ง ตั้งอยู่เลขที่ 163 ถนน จรดวิถีถ่อง ตำบลเมืองสวรรคโลก อำเภอสวรรคโลก จังหวัดสุโขทัย พื้นที่วัดโดยทั่วไปเป็นที่ราบอยู่ติดริมแม่น้ำยม มีกำแพงล้อมรอบ มีอาณาเขตทิศเหนือติดกับถนนสาย 8 ทิศใต้ติดกับถนนราษฎร์ ทิศตะวันออกติดกับถนนจรดวิถีถ่อง และทิศตะวันตกติดกับถนนหน้าเมือง
วัดสว่างอารมณ์วรวิหารหรือวัดจวน เป็นวัดคู่บ้านคู่เมืองของชาวสวรรคโลกมาแต่ช้านาน เพราะคำว่า “จวน” นั้นมาจากความหมายที่ว่า ที่ว่าการของผู้ปกครอง อันหมายถึงจวนของพระยาวิชิตภักดี (ชื่อเดิม “นาค”/พ.ศ. 2378-2385) ต้นสกุลวิชิตนาค พระยาผู้ปกครองเมืองสวรรคโลกในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 และได้ทำการโยกย้ายเมืองสวรรคโลกมาที่นี่ จึงได้สร้างวัดเพื่อเป็นวัดคู่บ้านคู่เมืองแก่เมืองสวรรคโลกโดยใช้ชื่อว่าวัดสว่างอารมณ์วรวิหาร และมอบถวายที่ดินถึง 42 ไร่ ให้เป็นที่ตั้งวัดและบริจาคจวนหรือเรือนพักให้เป็นเสนาสนะสงฆ์ด้วย ชาวบ้านจึงเรียกว่าวัดจวนที่ติดปากชาวบ้านเรียกกันจนถึงปัจจุบัน 
วัดสว่างอารมณ์ ได้รับการจดทะเบียน และได้รับพระราชทานวิสุงคามสีมา เมื่อประมาณ พ.ศ. 2330 ต่อมาเมื่อวันที่ 4 มกราคม พ.ศ. 2501 พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดวรวิหาร
เฮ่อ จวินเสียง
เฮ่อ จวินเสียง หรือ ไมค์ เฮ่อ (; ชื่อภาษาอังกฤษ: Mike He) เป็นนายแบบและนักแสดงชาวไต้หวันที่มีชื่อเสียง
หมากพน
หมากพน () หรือ พน เป็นปาล์มลำเดี่ยวขนาดใหญ่ สูงได้ถึง 20 เมตร เส้นผ่านศูนย์กลางต้น 15-25 เซนติเมตร ใบประกอบแบบขนนก 15-20 ทาง กาบใบยาว 60 เซนติเมตร ก้านใบยาว 50-75 เซนติเมตร มีใบย่อยด้านละ 60-75 ใบ ช่อดอกออกระหว่างกาบใบ 3-5 ช่อ รวมยาว 75-90 เซนติเมตร ผลทรงกลมขนาด 3.5-4 เซนติเมตร สีเหลืองหรือสีเหลืองอมเขียว กระจายพันธุ์อยู่ทางตอนใต้ของไทย มาเลเซีย สิงคโปร์และอินโดนีเซีย ลำต้นของหมากพนใช้เป็นวัสดุก่อสร้างและใบใช้มุงหลังคาได้ แต่ยอดอ่อนและผลมีพิษ
เจเจ หลิน
หลิน จวิ้นเจี๋ย หรือ เจเจ หลิน (; ชื่อภาษาอังกฤษ: JJ Lin) เป็นนักร้องและนักแสดงชาวสิงคโปร์ที่มีชื่อเสียง
JJ Lin เกิดที่ประเทศสิงคโปร์ แต่ได้ใช้ชีวิตและทำงานที่ไต้หวัน เค้าเป็นทั้งนักร้องนักแต่งนักเขียนเพลงผู้โด่งดัง และได้เซ็นต์สัญญากับค่าย Warner Music Taiwan มีผลงานเป็นที่รู้จักมากมาย ทั้งในไต้หวัน จีน ฮ่องกง สิงคโปร์ มาเลเซีย แถมการันตีด้วยเจ้าของรางวัลมากมายจากแทบจะทุกประเทศนี้ โดยปีล่าสุดได้รับรางวัล Best Male Mandopop Performer จากอัลบั้มชุดที่ 10 Stories Untold ของเขาจากเวที Golden Melody Awards ครั้งที่ 25 และรางวัล Artist Of The Year in Singapore จากเวที Mnet Asian Music Awards ครั้งที่ 16 ล่าสุดในปี 2014
􀂃 Graduated from Ocean Butterflies Music , of which only 70 were picked from 3,500 applicants.
􀂃 Taiwan HIT fm HITO Music Awards 03’: Best Male Newcomers 2004
􀂃 Singapore Hits Awards 2003: Best Newcomer (Gold)
􀂃 15th Taiwan Golden Melody Awards: Best Newcomer
􀂃 China “Music in” China Top Music Charts: Best Newcomer & Best Composition 
􀂃 China’s Southeast Music Charts Awards: Top 10 Hits  & Best New Singer-Songwriter.
􀂃 China Original Music Awards: Most Popular Male Singer, Best Music Arranger  & Best Composer 
􀂃 4th Global Chinese Music Awards: Top 20 Hits of the Year
􀂃 The Lead Singer for Singapore National Day Celebration 2004 at National Stadium.
􀂃 Singapore Hits Awards 2004: Best Local Music Composition 
􀂃 HITO Music Awards Top 10 Hits 
􀂃 12th China Song Chart: Best Singer-Songwriter & Most Popular Song of the year 
􀂃 Pepsi Music Charts: Top 10 Hits of the year 
􀂃 CCTV – MTV Music Awards: Most Popular Single of the year 
􀂃 Global Chinese Music Awards – Most Outstanding Artiste (Singapore Region), Most Popular Singer-Songwriter, Best Album , Top 25 Hits
โช โฮ-ซ็อง
โช โฮ-ซ็อง (; เกิด 15 มิถุนายน ค.ศ. 1974 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทออมเนียมชายให้กับทีมชาติเกาหลีใต้
ไอ-แซ็ค
ไอ-แซ็ค () เป็นวงดนตรีร็อกสังกัดค่ายจีนี่เรคอร์ดส ของ จีเอ็มเอ็ม แกรมมี่ มีเพลงดังคือ ปวดใจ, ดอกไม้กับหัวใจ, คนรักกัน เป็นต้น ซึ่งชื่อวงมาจากชื่อเล่นของพัชรพลนักร้องนำของวงและหลานชายของจิระศักดิ์ ปานพุ่ม
อัลบั้มนี้เป็นอัลบั้มที่รวบรวมเพลงฮิตติดชาร์ตเพลงทั่วประเทศ 12 เพลง แต่งใหม่เพิ่มอีก 1 เพลง และมีเพลง cover อีก 1 เพลงปี พ.ศ. 2546 ด้วยการจับมือกันของจาก 3 ค่ายเพลงร็อค อย่าง มอร์ มิวสิค ,จีนี่เรคคอร์ดส และอัพจี ทำให้เกิดอัลบั้มพิเศษที่ชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อครุ่นใหม่มาแรงในขณะนั้นอย่าง แคลช, เอบีนอร์มัล, พาราด็อกซ์, ซีล, I-ZAX, Ultra Chuadz, และ KALA โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง ซึ่ง I-ZAX ได้นำเพลง รักซะให้เข็ด, จำฝังใจ, บอกมาคำเดียว และ คนไม่มีสิทธิ์ มาเรียบเรียงทำดนตรีใหม่
จัดขึ้นเมื่อวันที่ 22 พฤศจิกายน พ.ศ. 2546 จากความสำเร็จของผลงานพิเศษที่เป็นการจับมือของ 3 ค่ายคือ มอร์ มิวสิค จีนี่เรคคอร์ดส และอัพจี ชุด Little Rock Project โดย I-ZAX ได้ร่วมงานกับศิลปินอีก 6 วงคือ แคลช, พาราดอกซ์, เอบีนอร์มัล, Ultra Chuadz, ซีล และ KALA
พัก ซ็อง-แบ็ก
พัก ซ็อง-แบ็ก (; ฮันกึล:박성백; เกิด 27 กุมภาพันธ์ ค.ศ. 1985 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทจักรยานทางไกลชายแต่ไม่สามารถแข่งต่อจนจบการแข่งขันได้
ทรู อะคาเดมี่ แฟนเทเชีย ซีซั่นที่ 12
ทรู อะคาเดมี่ แฟนเทเชีย ซีซั่นที่ 12 เป็นรายการเรียลลิตี้โชว์ เพื่อค้นหานักร้องนักแสดงเข้าสู่วงการบันเทิง ในชุดทรู อะคาเดมี่ แฟนเทเชีย โดยซีซั่นนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลัก โดยปีนี้เป็นปีที่ 3 ที่กำหนดอายุผู้สมัครที่ 15-30 ปี เช่นเดียวกับซีซั่นที่ 10 และ 11 เริ่มการแข่งขันระหว่างวันที่ 28 มิถุนายน - 19 กันยายน พ.ศ. 2558 ออกอากาศ 12 สัปดาห์
โดยในซีซั่นนี้ การรับสมัครนักล่าฝันได้กลับมาใช้วิธีตระเวนรับสมัครแบบ 4 ภาค 4 จังหวัด (สงขลา, ขอนแก่น, เชียงใหม่ และกรุงเทพฯ) เช่นเดียวกับซีซั่นที่ 1-9 หลังจากที่ในซีซั่นที่ 10 ใช้การรับสมัครแบบทุกจังหวัดทั่วประเทศ และซีซั่นที่ 11 ที่เปิดรับสมัครที่กรุงเทพมหานครที่เดียว โดยปีนี้ไม่มีการออดิชั่นในช่องทาง Online Audition และตัวแทนสถาบัน ซึ่งปีนี้มีคอนเซ็ปต์ในการออดิชั่นว่า ไม่ว่าคุณจะเป็นใคร เปลี่ยนความฝันให้กลายเป็นความจริง และในซีซั่นนี้เป็นปีที่ 2 ที่จัดคอนเสิร์ตประจำสัปดาห์ในบริเวณบ้านพักของนักล่าฝัน ณ The Whizdom Studio ส่วนคอนเสิร์ตรอบชิงชนะเลิศของซีซั่นนี้ได้ย้ายสถานที่แสดงไปยังธันเดอร์โดม เมืองทองธานี
ในซีซั่นนี้ได้เพิ่มความแปลกใหม่ให้กับการประกาศผล 12 นักล่าฝันตัวจริง โดยมีการเซอร์ไพรส์ถ่ายทำเป็นฉากให้นักล่าฝันตัวจริงเหล่านั้นได้ทราบผล โดยทะยอยประกาศผลวันละ 2 คน ผ่านทาง Facebook/afupdate , Twitter/afupdate และ Truevisions และ
ในซีซั่นนี้ได้ทำการประกาศผลนักล่าฝันที่ได้เข้าบ้านด้วยการเซอร์ไพรส์นักล่าฝันที่ได้รับการคัดเลือก โดยทำการถ่ายทำคลิปวีดีโอและอัปโหลดลงช่องYoutubeชื่อ "TrueVisions Official YouTube Channel" และทางเฟซบุ๊กและทวิตเตอร์หลักของรายการ โดยได้ทยอยปล่อยคลิปประกาศผล ดังนี้
โดยการประกาศผลด้วยการเซอร์ไพรส์นั้น ได้ทำกับนักล่าฝันเพียง 11 คนที่ปล่อยออกมาทาง ยูทูบ TrueVisionsOfficial และ ของ เมย์ - นภัสนันท์ ศรีสุทธิสรรค์ ได้ออกอากาศในรายการ The Road To AF12 โดยเมย์ได้เปิดตัวเป็นนักล่าฝันตัวจริงคนสุดท้ายอย่างเป็นทางการในวันแถลงข่าวเปิดตัวรายการSkill Trainer
Performance Trainer
โชว์การแข่งขัน 4 เพลงแรก
โชว์พิเศษจากนักล่าฝันที่ออกไปแล้ว
โชว์การแข่งขัน 4 เพลงสุดท้าย
โชว์รวมพิเศษ
โรงเรียนวัดโพธิ์แก้วเบญจธาราม
โรงเรียนวัดโพธิ์แก้วเบญจธาราม เป็นโรงเรียนในสังกัดสำนักงานเขตพื้นที่การศึกษาประถมศึกษานครนายก ตั้งอยู่ในตำบลบ้านพริก อำเภอบ้านนา จังหวัดนครนายก อยู่ในกลุ่มโรงเรียนบ้านนา 2 เป็นโรงเรียนขยายโอกาสทางการศึกษา 1 ใน 2 แห่งของตำบลบ้านพริก เป็นโรงเรียน 1 ใน 7 แห่งของตำบลบ้านพริก เป็นโรงเรียน 1 ใน 17 แห่งของกลุ่มฯ เปิดสอนชั้นอนุบาล-มัธยมศึกษาตอนต้น
โรงเรียนวัดโพธิ์แก้วเบญจธาราม เดิมชื่อ "โรงเรียนวัดหนองลุมพุก" ก่อตั้งเมื่อปีพุทธศักราช 2478 ต่อมาได้มีการขยายชื่อเป็น "โรงเรียนประชาบาลตำบลบ้านพริก 2 (วัดหนองลุมพุก)" และเมื่อปีพุทธศักราช 2495 ได้เปลี่ยนกลับมาเป็นชื่อเดิม ต่อมามีการเปลี่ยนชื่อวัดจากวัดหนองลุมพุกเป็นวัดโพธิ์แก้วเบญจธาราม ทำให้ชื่อโรงเรียนเปลี่ยนจาก "โรงเรียนวัดหนองลุมพุก" เป็น "โรงเรียนวัดโพธิ์แก้วเบญจธาราม" ดังเช่นปัจจุบัน
หยกลายเมฆ
หยกลายเมฆ เป็นนวนิยายที่ประพันธ์โดย โสภี พรรณราย (สุรภี โพธิสมภรณ์) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย วิสุทธิชัย บุณยะกาญจน กำกับการแสดงโดย โชติรัตน์ รักเริ่มวงษ์ และออกอากาศครั้งแรกในวันที่ 2 มิถุนายน พ.ศ. 2552–21 กรกฎาคม พ.ศ. 2552
พระราชินีแห่งชีบา
พระราชินีแห่งชีบา ( "", กีเอซ: ንግሥተ ሳባ , ) เป็นพระราชินีนาถที่ปรากฏในพระคัมภีร์ไบเบิลที่ว่านางได้เสด็จไปเข้าเฝ้ากษัตริย์ซาโลมอน ซึ่งเรื่องดังกล่าวได้แพร่หลายในหมู่ชาวยิว, อาหรับ และเอธิโอเปีย และกลายเป็นตำนานที่แพร่หลายที่สุดเรื่องหนึ่งของโลกตะวันออก ตามคติชนยิวว่า พระราชินีแห่งชีบาปกครองอียิปต์และเอธิโอเปียสลับกัน บ้างก็ว่าเป็นกษัตริย์บุรุษเพศปกครองอาณาจักรชีบาแถบอาระเบียใต้ (ปัจจุบันคือบริเวณประเทศเยเมน)
ในคติชนเอธิโอเปียว่า พระราชินีแห่งชีบาทรงมีสัมพันธ์สวาทกับกษัตริย์ซาโลมอน ดังปรากฏใน "เกแบรแนแกสต์" (กีเอซ: ክብረ ነገሥት, "") อันเป็นวรรณกรรมของเอธิโอเปีย กล่าวถึงผลจากความสัมพันธ์ดังกล่าวทำให้นางตั้งพระหน่อประสูติกาลเป็นจักรพรรดิเมเนลิกที่ 1 จักรพรรดิพระองค์แรกแห่งเอธิโอเปีย
เรื่องราวของพระราชินีแห่งชีบาได้รับความนิยมในสมัยฟื้นฟูศิลปวิทยาในอิตาลี ดังปรากฏในงานศิลป์ อาทิ บานประตูของหอศีลจุ่มซันโจวันนี ผลงานของโลเรนโซ กีแบร์ตี, จิตรกรรมฝาผนังที่กัมโปซันโตโมนูเมนตาเล และห้องราฟาเอล ผลงานของเบนอซโซ กอซโซลี และในศตวรรษที่ 17 โกลด ลอแร (Claude Lorrain) ได้เขียนภาพ "การเดินทางของพระราชินีแห่งชีบา" (The Embarkation of the Queen of Sheba)
นอกจากนี้เรื่องราวของนางยังได้รับการดัดแปลงเป็นวรรณกรรม, ภาพยนตร์ และเพลง เป็นต้น
จักรยานชิงแชมป์เอเชีย
จักรยานชิงแชมป์เอเชีย () เป็นการแข่งขันจักรยานชิงแชมป์ทวีป ตั้งแต่ปี ค.ศ. 1963 ได้รับการบริหารโดยสมาพันธ์จักรยานแห่งเอเชีย
ทางหลวงเอเชียสาย 85
ทางหลวงเอเชียสาย 85 (AH85) เป็นถนนแนวตะวันตก-ตะวันออกในโครงข่ายทางหลวงสายเอเชีย มีระยะทาง 338 กิโลเมตร (211 ไมล์) เส้นทางเริ่มต้นจากเมือง Merzifon และสิ้นสุดที่เมือง Refahiye ประเทศตุรกี เชื่อมต่อระหว่างทางหลวงเอเชียสาย 5 กับทางหลวงเอเชียสาย 1 เข้าด้วยกัน
บราเฮีย
บราเฮีย (, ) เป็นปาล์มต้นเดี่ยว สูงได้ถึง 12 เมตร ลำต้นมีเส้นผ่านศูนย์กลาง 30-50 เซนติเมตร ใบรูปพัด แผ่กว้าง 1 เมตร สีเขียวอมน้ำเงิน ก้านใบยาว 1 เมตร ขอบก้านมีหนาม ช่อดอกสมบูรณ์เพศ ออกระหว่างกาบใบ ยาว 2 เมตร ผลกลมรี ขนาด 2 เซนติเมตร เมื่อสุกมีสีน้ำตาล รับประทานได้ มีถิ่นกำเนิดในรัฐบาฮากาลิฟอร์เนีย ทางตะวันตกเฉียงเหนือของเม็กซิโก บราเฮียเป็นปาล์มที่ทนแล้งและทนลม นิยมปลูกเป็นไม้ประดับ
แนวปะทะอากาศเย็น
แนวปะทะอากาศเย็น() คือ การที่มวลอากาศเย็นเคลื่อนที่เข้าแทรกและดันมวลอากาศร้อนให้ยกตัวขึ้นด้านบน ถือเป็นการเริ่มต้นของการเกิดพายุหมุนนอกเขตร้อน()เมื่อมีความชื้นที่เพียงพอในแนวปะทะอากาศเย็นสามารถพบฝนตกได้ตลอดแนวปะทะ บริเวณด้านหน้าของแนวปะทะอากาศเย็นสามารถเกิดพายุฟ้าคะนอง ช่วงเวลาที่เกิดแนวปะทะขึ้นอย่างรุนแรงคือในการเปลี่ยนแปลงช่วงฤดูใบไม้ผลิและฤดูใบไม้ร่วง ในช่วงฤดูร้อนจะเป็นช่วงที่มีการปะทะอากาศรุนแรงน้อยที่สุด
สัญลักษณ์ที่ใช้แสดงถึงแนวปะทะอากาศเย็นบนแผนที่อากาศ คือ เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
มวลอากาศที่เย็นและหนาแน่นซึ่งมีน้ำหนักมากกว่ามวลอากาศร้อนจะเคลื่อนเข้าแทรกและดันมวลอากาศร้อนให้ยกตัวขึ้นด้านบน การดันมวลอากาศร้อนให้ยกตัวขึ้นนี้เป็นเหตุให้เกิดความกดอากาศต่ำในบริเวณที่แนวปะทะอากาศเย็นเคลื่อนตัวผ่านไป ในกรณีที่บริเวณนั้นมีความชื้นที่เพียงพอ สามารถที่จะทำให้เกิดฝนตกและพายุฟ้าคะนองได้ตามแนวปะทะ
แนวปะทะอากาศเย็น จะมีการเคลื่อนที่ด้วยความเร็วที่มากกว่า แนวปะทะอากาศร้อน()ซึ่งสามารถทำให้เกิดการเปลี่ยนแปลงที่รวดเร็วของสภาพอากาศในพิ้นที่ที่แนวปะทะเคลื่อนผ่าน
บริเวณซีกโลกเหนือแนวเส้นศูนย์สูตร แนวปะทะอากาศเย็นมักจะทำให้เกิดการเคลื่อนที่ของลมจากทิศตะวันตกเฉียงใต้ไปยังทิศตะวันตกเฉียงเหนือในทิศทางตามเข็มนาฬิกา ส่วนในบริเวณซีกโลกใต้จะทำให้เกิดการเคลื่อนที่ของลมในทิศทางตรงกันข้ามจากทิศตะวันตกเฉียงเหนือไปยังตะวันตกเฉียงใต้ในทิศทางทวนเข็มนาฬิกา
ถาวร จีระพันธ์
ถาวร จีระพันธ์ (เกิด 1 เมษายน พ.ศ. 2482 — 22 กรกฎาคม พ.ศ. 2557) เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกลและไทม์ไทรอัลบุคคล ในการแข่งขันกีฬาโอลิมปิกฤดูร้อน 1964
กีฬากรีฑาในโอลิมปิกฤดูร้อน 2016
การแข่งขันกรีฑาในโอลิมปิกฤดูร้อน 2016 ได้จัดขึ้นในช่วง 10 วันสุดท้ายของการแข่งระหว่างวันที่ 12–21 สิงหาคม ค.ศ. 2016 ที่สนามกีฬาโอลิมปิก กีฬากรีฑาในโอลิมปิกฤดูร้อน 2016 แบ่งออกเป็น 3 ประเภท: ประเภทลู่และลาน ประเภทวิ่งถนน และประเภทเดิน
ประเทศเจ้าภาพ (บราซิล)
ไม คุรากิ เบสต์ 151A -เลิฟ&amp;โฮป-
ไม คุรากิ เบสต์ 151A -เลิฟ&โฮป- () เป็นอัลบั้มรวมเพลงลำดับที่ 3 ของไม คุรากิ นักร้องและนักแต่งเพลงชาวญี่ปุ่น ออกจำหน่ายเมื่อวันที่ 12 พฤศจิกายน พ.ศ. 2557
อัลบั้มนี้เป็นอัลบั้มรวมเพลงเพื่อฉลองครบรอบ 15 ปีในวงการเพลงของเธอ จำหน่ายแบบ Limited และ Regular อัลบั้มนี้เป็นอัลบั้มแรกที่มีปก Limited ถึง 2 แบบ คือ แบบ Love และ แบบ Hope แบบ Love มีมิวสิกวิดีโอ และ การแสดงสดของเพลงในแผ่นที่ 1 (แผ่น love) ส่วนแบบ Hope มีมิวสิกวิดีโอ และ การแสดงสดของเพลงในแผ่นที่ 2 (แผ่น Hope) ยกเว้นเพลง DYNAMITE ที่ถูกแทนที่ด้วยมิวสิควิดีโอทำใหม่ของเพลง Love, day after tomorrow ทั้ง 3 แบบจะมีซีดี 2 แผ่นที่ใช้ชื่อแผ่นว่า Love และ Hope ตามลำดับ แผ่น Love เป็นเพลงบัลลาด ส่วนแผ่น Hope มีเนื้อหาเพลงที่เป็นแบบการให้กำลังใจ
หน้าปกของอัลบั้มแบบ Regular มีหน้าปกเหมือนอัลบั้ม ดิลิเชียสเวย์ อัลบั้มแรกของเธอที่ออกจำหน่ายเมื่อ 14 ปีก่อน ซึ่งเป็นปกแบบขาว-ดำ นอกจากนี้ 151A ยังเป็นการเล่นคำจากคำว่า Ichi-go Ichi-e () ซึ่งแปลว่าพบกันครั้งหนึ่งในชีวิต อัลบั้มนี้มีเพลงใหม่ 2 เพลง คือ You Can เป็นเพลงประกอบโฆษณาของบริษัท U-Can และ DYNAMITE ซึ่ง DYNAMITE เป็นเพลงเปิดลำดับที่ 39 ของยอดนักสืบจิ๋วโคนัน นอกจากนี้ยังเป็นเพลงประกอบตอนพิเศษ () และเพลงที่ยังไม่เคยบรรจุในซีดีอย่าง Anata ga irukara () ที่เป็นดิจิตอลซิงเกิลการกุศล ช่วยเหลือในเหตุแผ่นดินไหวและคลื่นสึนามิในโทโฮะกุ พ.ศ. 2554 และเพลง Hakanasa () เวอร์ชันปกติจากอัลบั้ม Mai Kuraki Symphonic Collection in Moscow.
อัลบั้มนี้เปิดตัวที่อันดับ 2 รองจากอัลบั้ม With Love ของคานะ นิชิโนะ เปิดตัวด้วยยอดขาย 40,556 ชุดในสัปดาห์แรก อยู่ในชาร์ต 15 สัปดาห์ รวมยอดขายได้ 67,308 ชุด และได้รับการรับรองระดับ Gold จาก RIAJ ด้วย ในปี 2014 มียอดขาย 57,078 ชุด ทำให้เป็นอัลบั้มที่ขายดีที่สุดลำดับที่ 95 ของปี
อัลบั้มนี้มีกิจกรรมร่วมสนุกคือ ให้แต่งตัวเลียนแบบไม คุรากิ โดยให้ถ่ายรูปส่งทางไลน์ โดย 100 คนที่ผ่านการคัดเลือกจะได้ไปที่งาน event ของอัลบั้มนี้ที่โตเกียวในวันจำหน่าย นอกจากนี้ยังมีการชิงการเข้าดูการซ้อมการแสดงของคอนเสิร์ตครั้งที่ 300 ของเธอ ซึ่งจัดในวันที่ 6 ธันวาคม คือคอนเสิร์ต 15th Anniversary Mai Kuraki Live Project 2014 BEST “一期一会” ～Premium～ ซึ่งเป็นคอนเสิร์ตครั้งที่ 300 เล่นเพลงไปทั้งหมด 36 เพลง จัดขึ้นที่นิปปงบุโดกัง
ทุกเพลงแต่งเนื้อร้องโดย ไม คุรากิ ยกเว้นเพลง Anata ga irukara ที่แต่งร่วมกับ Yue Mochizuki, เพลง Your Best Friend, Koi ni koishite และ Strong Heart แต่งร่วมกับ GIOGORI 13 (NERDHEAD)
ทางหลวงเอเชียสาย 86
ทางหลวงเอเชียสาย 86 (AH86) เป็นถนนแนวเหนือ-ใต้ในโครงข่ายทางหลวงสายเอเชีย มีระยะทาง 247 กิโลเมตร (154 ไมล์) เส้นทางเริ่มต้นจากทิศใต้ที่เมือง Aşkale และสิ้นสุดทางทิศเหนือที่เมือง Trabzon ประเทศตุรกี มีเส้นทางร่วมกันกับทางหลวงยุโรป E97 เชื่อมต่อระหว่างทางหลวงเอเชียสาย 1 กับทางหลวงเอเชียสาย 5 เข้าด้วยกัน
ทางหลวงเอเชียสาย 87
ทางหลวงเอเชียสาย 87 (AH87) เป็นถนนแนวตะวันออก-ตะวันตกในโครงข่ายทางหลวงสายเอเชีย มีระยะทาง 606 กิโลเมตร (379 ไมล์) เส้นทางเริ่มต้นจากทิศตะวันตกที่เมืองอังการา ซึ่งเป็นเมืองหลวงของประเทศตุรกี และสิ้นสุดที่เมืองอิซมีร์ ประเทศตุรกี เชื่อมต่อระหว่างทางหลวงเอเชียสาย 1 สู่ชายทะเล และยังสามารถเดินทางออกสู่ทะเลไปยังประเทศกรีซได้
คุนิโอะไฟท์เตอร์
คุนิโอะ ไฟท์เตอร์ () หรือเรียกแบบภาษาญี่ปุ่นว่า เน็คเค็ทสึ คะคุโต เด็นเซ็ทสึ ()เป็นเกมแนวต่อสู้สไตล์ทัวร์นาเมนท์จัดจำหน่ายโดยเทคนอสเจแปนและอยู่ในซีรีส์คุนิโอะ
ในโรงเรียนมัธยมเน็คเค็ทสึ คุนิโอะกำลังทำธุระของเขาอยู่นั้นเขาก็เจอจดหมายท้าดวลจากหน้ากากเสือทั้งสอง โทราจิ และ โทไรจิที่ตู้ล็อกเกอร์ของเขาโดยบังเอิญ ในจดหมายเขียนว่า""พวกเขาได้เป็นเจ้าภาพ การแข่งขันต่อสู้แบบทัวร์นาเมนท์" " คุนิโอะคิดว่าทัวร์นาเมนท์นี้น่าสนใจดีท้าทายดีดังนั้นเขาจึงปฏิเสธไม่ได้ เขาจึงวิ่งออกไปเพื่อไปเข้าร่วมการแข่งขันต่อสู้ เมื่อริคิเห็นคุนิโอะกำลังวิ่งอยู่และได้อ่านจดหมายจึงตัดสินว่าจะเข้าร่วมอย่างเต็มใจ
ในการแข่งขันต่อสู้จะมีผู้เล่น 4 คนในการสนามต่อสู้ ทั้งนี้ขึ้นกับการเลือกโหมดของผู้เล่น มีทั้งแบบ ประเภททีม และ เดี่ยว ถ้ามีทีมหรือคนไหนยังมีพลังอยู่คนนั้นจะชนะ
ในนี้จะมีทั้งหมด 18 คน จะแบ่งออกเป็น 4 กลุ่ม นักมวยปล้ำ นักเลง นักกังฟู กับ นักยูโดและเจ้าภาพอีก 2 คน
ธนากร สายปัญญา
ธนากร สายปัญญา เป็นนักกีฬาฟุตบอลชาวไทยผู้ทำหน้าที่ในตำแหน่งกองหลัง และเป็นกัปตันทีมในการแข่งขันฟุตบอลเอเชียเยาวชนอายุไม่เกิน 19 ปี 2012
พ.ศ. 2554 ธนากรได้ทำหน้าที่ร่วมสังกัดสโมสรฟุตบอลบางกอก เอฟซี ในการแข่งขันฟุตบอลเยาวชนชิงชนะเลิศแห่งประเทศไทย “โค้กคัพ” ครั้งที่ 16
พ.ศ. 2555 เขาได้ย้ายไปเข้าร่วมสังกัดสโมสรฟุตบอลบีอีซี-เทโรศาสน
วันที่ 5 มีนาคม พ.ศ. 2558 เขาเป็นหนึ่งในผู้ทำประตูให้แก่ทีมชาติไทยรุ่นอายุไม่เกิน 22 ปี ในการแข่งขันนัดอุ่นเครื่องเมื่อครั้งที่พบกับทีมชาติปากีสถาน โดยทีมของเขาเป็นฝ่ายชนะที่ 2 ประตูต่อ 0 ส่วนในวันที่ 16 มีนาคม เกียรติศักดิ์ เสนาเมือง ยังได้วางแผนให้ธนากรได้ทำหน้าที่ร่วมกับอดิศร พรหมรักษ์ ในนัดอุ่นเครื่องกับทีมชาติพม่า จากนั้น ในวันที่ 22 มีนาคม เขาได้ทำหน้าที่เป็นกัปตันทีม เข้าแข่งขันนัดอุ่นเครื่องกับทีมชาติเวียดนามรุ่นอายุไม่เกิน 22 ปี โดยทีมของเขาเป็นฝ่ายชนะที่ 3 ประตูต่อ 1
นอกจากนี้ ยังมีรายชื่อของเขาในฟุตบอลทีมชาติไทยรุ่นอายุไม่เกิน 23 ปี สำหรับการเข้าแข่งขันฟุตบอลเอเชียเยาวชนอายุไม่เกิน 23 ปี 2016 รอบคัดเลือก โดยถือเป็นหนึ่งในผู้มีส่วนสำคัญในการพาทีมชาติไทยเข้าสู่การแข่งฟุตบอลเอเชียเยาวชนอายุไม่เกิน 23 ปี 2016 รอบสุดท้ายได้สำเร็จในฐานะทีมที่ดีที่สุดอันดับสอง เพื่อคัดเลือกทีมเข้าร่วมแข่งขันกีฬาฟุตบอลในโอลิมปิกฤดูร้อน 2016
"ไทย ยู-19 ปี"
โรงเรียนอนุบาลองครักษ์ (ผดุงองครักษ์ประชา)
โรงเรียนอนุบาลองครักษ์ (ผดุงองครักษ์ประชา) เป็นโรงเรียนในสังกัดสำนักงานเขตพื้นที่การศึกษาประถมศึกษานครนายก ตั้งอยู่ในตำบลองครักษ์ อำเภอองครักษ์ จังหวัดนครนายก อยู่ในกลุ่มองครักษ์พัฒนา เป็นโรงเรียน 1 ใน 10 แห่งของกลุ่มฯ เป็นโรงเรียนอนุบาลประจำอำเภอองครักษ์ และเป็นโรงเรียนอนุบาลประจำสำนักงานเขตพื้นที่การศึกษานครนายก เปิดสอนชั้นอนุบาล-ประถมศึกษา